જવાબઃ તમારી ઉંમરે માસ્ટરબેશન કરવામાં આવતું હોય એ નવાઈની વાત નથી. આખા વિશ્વમાં ૮૭ ટકા યુવાનો તમારી ઉંમરથી ૨૫ વર્ષની ઉંમર સુધી માસ્ટરબેશન કરે છે. ઘણા લગ્ન સુધી કરતા રહે છે. કેટલાક લગ્ન પછી પણ કરે છે. તમે કહો છો કે ખુબ ઓછું માસ્ટરબેશન કરો છો. એમાં તમે મહિને કેટલી વખત માસ્ટરબેશન કરો છો એનો અંદાજ આવતો નથી. માની લઈએ કે તમે મહિનામાં માત્ર બે-ત્રણ વખત માસ્ટરબેશન કરતા હશો. તમને એનાથી કોઈ સમસ્યા નથી અને કોઈ સમસ્યા થવાની પણ નથી. તમારું પેનિસ હંમેશાં જમણી બાજુ વળેલું રહે છે. એવી તમારી ફરિયાદ છે. એમાં તમારી માસ્ટરબેશન કરવાની ટેવ ભાગ્યે જ જવાબદાર હશે. દરેક વ્યક્તિનું પેનિસ જન્મથી જ કોઈ એક દિશામાં ઢળતું રહે છે. ઘણાને કમાન જેવો વળાંક હોય છે. તમને પણ કદાચ એવું જ છે. એથી કોઈ સમસ્યા થવાની નથી. નચિંત રહો.